Bratislava 10. januára (TASR) - Úrad pre finančný trh sa v stredu stal členom medzinárodnej organizácie International Association of Insurance Supervisors (IAIS).
IAIS bola založená v roku 1994 a zlučuje približne 100 autorít pre dohľad nad poisťovníctvom z celého sveta. Hlavnými cieľmi organizácie je podpora kooperácie medzi orgánmi dohľadu nad poisťovníctvom, vytvorenie medzinárodných štandardov pre reguláciu poisťovníctva, poskytovanie tréningových programov pre členské organizácie a koordinácia spolupráce medzi regulátormi z ostatných sektorov finančného trhu a medzinárodnými finančnými inštitúciami. Už v júni 2001 sa ÚFT stal členom International Organisation of Securities Commissions (IOSCO), ktorá združuje regulačné inštitúcie pre oblasť obchodovania s cennými papiermi.
TASR o tom informoval tlačový tajomník ÚFT Marek Kačmár.
* tkc zll